Leon Glikman

**Leon Glikman** (sündinud 24. mail 1957 Tallinnas) on Eesti advokaat.

## Elulugu
Ta on lõpetanud 1975. aastal Tallinna 2. Keskkooli, 1980. aastal Tartu Riikliku Ülikooli õigusteaduskonna ja 1993. aastal Harvardi ülikooli magistrantuuri, on täiendanud end Columbia ja Georgetowni Ülikooli õigusteaduskonna kursustel.

Glikman oli aastatel 1981–1991 Tallinna I Õigusnõuandla advokaat, on 1991. aastast advokaadibüroo Glikman Alvin vandeadvokaat ja partner, 1992. aastal advokaadibüroo Miller Canfield Paddock & Stone välisnõunik, 1993–1995 advokaadibüroo McDermott Will & Emery advokaat ja Tallinna kontori juht.

Glikman on advokaadina spetsialiseerunud kohtu- ja arbitraaživaidlustele, läbirääkimistele ning nõustamisele tsiviilõiguse vallas. Ta on esindanud Revalia Panka, Nowe Panka, EVEA Panka, Hoiupanga Töötajate ASi, ASi Kunda Tehased, Raivo Sersanti, ASi Kalev, Toomas Annust, ASi Järvevana, E.L.L. Kinnisvara, ASi Merko Ehitus, Tõnu Kortsu, Danske Banki Eesti filiaali, Lutermad, Eesti Raudteed, Kalle Pallingut, Ain Kaljuranda, Aivo Pärna, Andres ­Männartit, Marcel Vichmanni ja Olev Kiirendit.

Glikman on 1981. aastast Eesti Advokatuuri liige (olnud aukohtu ja põhiõiguste komisjoni liige, esindanud advokatuuri Euroopa Liidu Advokatuuride ja Õigusliitude Nõukogus), 2017. aastast ICC Rahvusvahelise Arbitraalkohtu täisliige ja Rahvusvahelise Investeeriumisvaidluste Lahendamise Keskuse lepitaja, 2019. aastast Vietnami Rahvusvahelise Arbitraažikeskuse lepitaja, Eesti Mälu Instituudi asutajaliige, olnud Eesti Juudi Seltsi esimees, Iisraeli aukonsul Eestis, ASA Kindlustus AS-i nõukogu liige. Ta kuulub The Legal 500 Hall of Fame'i, Chambers Global on talle andnud tiitli Eminent Practitioner. Ta on avaldanud üle 100 artikli õiguse, majanduse ja poliitika teemal.

## Tunnustus

* 2002 aasta advokaat
* 2024 Eesti Advokatuuri teenetemedal

## Isiklikku
Tema isa on advokaat Aleksander Glikman, ema metallikunstnik Ilmi Glikman.

## Viited


## Artiklid

* Leon Glikman. Vähemusrahvustele ei ole vaja Kirde-Eesti Vabariiki Edasi, 15. veebruar 1990
* Leon Glikman. Advokaat ja ettevõtlus Äripäev, 16. august 2001
* Leon Glikman. Eestit võib lugeda offshore-piirkonnaks Eesti Päevaleht, 19. mai 2003
* Leon Glikman. Kummist paragrahvid Eesti Päevaleht, 20. veebruar 2004
* Leon Glikman. Riik koorib tublisid ja töökaid erakordse küünilisusega Äripäev, 31. märts 2014
* Leon Glikman. Sotsiaalmaks peaks olema väiksem ja töötaja kanda Äripäev, 28. juuli 2014
* Leon Glikman. Marek Helmi kiituseks Äripäev, 7. märts 2016
* Leon Glikman: nõukogude õiguse taaselustamise katse Postimees, 11. juuni 2020
* Leon Glikman Isamaa uurimisest: on lubamatu, et hägususes hoitav erakond ei saa end valimiste eel kaitsta isegi menetlusväliselt epl.delfi.ee, 11. aprill 2024
* Vandeadvokaat Leon Glikman: ma ütlesin teile! Riigikontroll tabas RMK susserdamiselt - on oluline siit loost õppida epl.delfi.ee, 11. juuli 2024
* Leon Glikman: maksumaksja on liiga kaua kinni maksnud tühjade tünnide kõminaid, töötamise imiteerimist ja ettevõtjatele vastandumist epl.delfi.ee, 2. august 2024
* Leon Glikman: meie eraelu on kui järelvaadatav tõsielusari. Inimesi ei tohi kohelda nagu võimalikke kurjategijaid või riigireetureid epl.delfi.ee, 14. oktoober 2024
* Leon Glikman. Kas prokuratuur hoidis Pruunsilla vastu tagataskus «varukriminaalasja»? Postimees, 27. november 2025

## Välislingid

* Krister Paris. Leon Glikman: elatisraha juhiloa eest kätte ei saa Eesti Päevaleht, 23. jaanuar 2014
* Marge Ugezene. Leon Glikman – elukutseline vaidleja Äripäev, 30. mai 2015